**Cuvântul dulce**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

” Ortografia este demnitatea

vestimentară a cuvintelor”

(Mihai Eminescu)

Cuvântul dulce

...

O, cum ai iubit limba română

În care-ai scos lutul din cuvinte,

Doar duh etern în ele să rămână,

Strălucind în veșnice veșminte!

...

Tu n-ai trăit, ai fost o mistuire,

A unui foc ce arde-n absolut,

Ai sculptat poeme în iubire

Departe de al lumii chip de lut!

...

Ne-ai onorat născându-te-ntre noi,

Deși altundeva ți-ar fi fost mai bine,

Dar te-ai grăbit și-n țara fără tine,

Suntem atât de singuri și de goi!

...

Ca un martir ți-ai urmat menirea,

Căci și pe tine te-ar fi pus pe cruce,

Luceafăr blând, prin cuvântul dulce,

Tu n-ai slăvit femeia, ci iubirea!